ANA MOA NI BOKI MOTE 



ARE ARAKAKI BA 



KARIKANI B'AI. 



Rongorongoni Karikani B'ai 

IVfGKE a tuai ni karikaki b'ai, ao 
^ E karika karawa ma aonaba te 

2 Atua. Ao e tuai n riki ni b'ai aonaba, 
ao akea kanoana; ao emena te ro i 
aoni marawa : ao e mamakuri tamnein 

3 te Atua i aon ran. Ao E taku te Atua, 

4 E na 6ta: ao e a 6ta naba. Ao E nora te 
ota te Atua bae raoiroi: ao E karaurea 

5 te ota ma te ro te Atua. Ao E arana te 
6ta te Atua ba te Ngaina, ao E arana 
te ro ba te Bong. Ao iai te tairiki ao iai 
te ingabong, ae te bongina te bong. 

6 Ao E taku te Atua, Ke e riki an- 
nang i marenan ran, ao ke e karaurei 

7 ran ma ran. Ao E karaoa an-nang te 
Atua, ao E karaurei ran ake i an an- 
nang ma ran ake i etan an-nang: ao 

8 ai ngaia aei. Ao te Atua E arana an- 
nang ba Karawa. Ao iai te tairiki ao 
iai te ingabong, ae te kauoua ni bong. 

9 Ao E taku te Atua, Ke a ikotaki ran 
ake i ani karawa n te tabo ae ti teuana, 
ao ke e kaoti te aba ae mau: ao ai 

10 ngaia aei. Ao te Atua E arana te aba 
ae mau ba Aonaba; ao E aran iko- 
takin ran ba Marawa : ao te Atua E 

11 noria ba e raoiroi. Ao E taku te Atua, 
Ke e karika te uteute aonaba, ma te 
aroka ae na ua, ma te kai ae e kanaki 
uana ae na kariki ua aika bon uana, 
ae iai korana i nanona, i aonaba: ao 

12 ai ngaia aei. Ao aontano e karika 
te uteute, ma te aroka ae kariki ua 
aika bon uana, ma te kai ae kariki ua, 
ae bon iai korana i nanona, aika bon 
uana: ao E noria te Atua ba e raoiroi. 

13 Ao bon iai te tairiki ao iai te ingabong, 
ae te katenua ni bong. 

14 Ao E taku te Atua, Ke a riki taian 
dta i karawa, ba a na kaokoroa te 
ngaina ma te bong; ao a na riki ba 



15 



16 



19 



20 



21 



22 



23 



24 



25 



26 



kanikina, ma taian tai, ma bong ma 
ririki : ao ke a riki ba taian ota i karawa 
ba a na kaota aon te aba : ao ai ngaia aei. 
Ao te Atua E karaoi ota aika ababaki 
aika uoua; ba te ota are ababaki riki 
ba e na taua aron te ngaina, ao te ota 
are karako riki ba e na taua aron te 
bong: ao E karaoi naba taian itoi. 
Ao te Atua E kaki baikai i karawa 
ba a na kaota aon te aba, ao ba a na 
taua aron te ngaina ma te bong, ma 
ni kaokoroa te ota ma te ro: ao E 
noria te Atua ba e raoiroi. Ao bon iai 
te tairiki ao iai te ingabong, ae te 
kaaua ni bong. 

Ao E taku te Atua, Ke a kabatiai 
man aika m'am'ae aika maiu ran, ao 
ke a kibakiba man-ni-kiba i etan te 
aba i an-nang. Ao te Atua E kariki'a 
manni marawa ake a ababaki, ma 
man ake a maiu ake a m'am'ae ni 
kabaneia, ake a kariki ran ni kabatiai, 
n aroia nako, ao man aika kibakiba 
ni kabaneia n aroia nako: ao E noria 
te Atua ba e raoiroi. Ao E taetae te 
Atua ni kakabaiai'a, ao E kangai, 
Kam na bati ni kariki, ao kamaiti- 
ngkami, ao kabuta tari i marawa, ao ke 
a kabatiaki man aika kibakiba i aon 
te aba. Ao iai te tairiki ao iai te inga- 
bong, ae te kanimaua ni bong. 

Ao E taku te Atua, Ke e kariki'a 
man aon te aba aika man aika maiu 
ni bon aroia, aika man aika manana, 
ma man aika kawakawa, ma manin 
aon te aba aika katamanti ni bon 
aroia: ao ai ngaia aei. Ao te Atua E 
karaoi'a manin aon te aba aika kata- 
manti ni bon aroia, ao man aika ma- 
nana ni bon aroia, ao man aika kawa- 
kawa i aontano ni kabaneia ni bon 
aroia: ao E noria te Atua ba e raoiroi. 
Ao E taku te Atua, Ti na karaoia 

aomata ba ai arora, ni katotongira 
ao a na tauaki aroia ikani marawa 
i rouia, ma manin an-nang, ma man 
aika manana, ma manin aonaba ni 
kabuta, ma man aika kawakawa aika 
kawakawa i aon te aba ni kabaneia. 

27 Ao te Atua E karika te aomata ba 
katotongana, £ karikia ni katotonga 
arona; E kariki'a ba te m'ane ao 

28 te aine. Ao E kakabaiai'a nakekei te 
Atua: ao E taku te Atua nako ia, 
Kam na bati ni kariki, ao kam na 
kabatiaingkami, ao kaona aonaba, ao 
kataea ana kai; ae tau aroia ikani 
marawa, ma manin an-nang, ma man 
aika maiu aika kawakawa i aontano 

29 ni kabaneia. Ao E taku te Atua, Noria, 
I a tia n anganingkami aroka aika ua 
ni kabane, aika mena i aonaba ni 
bane, ma kai ni kabane, aika a kariki 
ua aika a mena koraia i nanoia; boni 

30 kanami te baenne : ao manin aonaba 
ni kabaneia, ma manin an-nang ni 
kabaneia, ma man aika kawakawa i 
aontano aika e mena te maiu i nanoia 
ni kabaneia, I a tia n angania aroka 
aika mawawa ni kabane ba kanaia: 

31 ao ai ngaia aei. Ao te Atua E nori b'ai 
ni kabane aika E karaoi, ao noria, 
moan te raoiroi. Ao bon iai te tairiki 
ao iai te ingabong, ae te kaonoua ni 

2 bong. 
Ao a a tia karawa ma aonaba ma 

2 b'aiia ma kaiia ni kabaneia. Ao n te 
kaitiua ni bong E katia ana makuri are 
E karaoia te Atua ; ao E toki n te kaitiua 
ni bong man ana makuri ni bane ake E 

3 karaoi. Ao te Atua E karaoiroa te 
kaitiua ni bong, ao E tabuia: ba 
kioina ngke E toki iai man ana makuri 
ni bane ake E kariki ma ni karaoi. 

Karikani B'ai ao B'akan te Aomata 

4 Aikai karakinani moan rikini karawa 
ma aonaba ngke a karikaki, n te bong 
are E karaoi iai aonaba ma karawa 

5 Iehova ae te Atua. Ao a tuai n riki 
kai n amarake aika kain te tawana i 
aonaba, ao a tuai n riki rake aroka n 
amarake nako aika aroka n te tawana ; 
ba E tuai ni kab'aka te karau Iehova 
ae te Atua i aon te aba : ao akea naba 

6 te aomata ae na ribana aontano ; ma 
e beti rake te mabubu mai aon te aba, 

7 ao e teboka aontano ni kabuta. Ao 



Iehova ae te Atua E karaoa te aomata 
ni bubun aontano, ao E uka te ikeike 
ni maiu nako nanoni bangabangani 
bairina; ao e riki te aomata ba te 

8 tamnei ae maiu. Ao Iehova ae te Atua 
E unika te ne n aroka i mainiku, i 
Eten; ao E kamaeka iai te aomata 

9 are E a tia ni karaoia. Ao Iehova ae 
te Atua E karikirakei kai ni kabane 
man te tano, aika a raraoi taraia, ma 
ni kakanaki uaia; ao te kai ni kamaiu 
naba i nukan te ne n aroka arei, ma 
te kai n ata te raoiroi ma te buakaka. 

10 Ao e ranga nako te karanga mai Eten 
ba e na teboka te ne n aroka arei; ao 
e m'anga mai iai, ao e riki ba aua 

11 m'angana. Aran te moa ni karanga 
Bition : bon ngaia ae otabaninia te aba 
are Awira ni kabuta, ike e mena iai 

12 te kora; ao e raoiroi koran te aba arei: 
e mena iai te kanim ae te teriam ma 

13 te atibu are te oniki. Ao aran te 
karanga are te kauoua Kion : bon 
ngaia ae otabaninia te aba are Kuti 

14 ni kabuta. Ao aran te karanga are te 
katenua Itekera ae Taikiriti: bon 

15 ngaia are ranga i mainikun Aturia. Ao 
te karanga are te kaaua Iuberetiti. Ao 
Iehova ae te Atua E kaira te aomata 
arei, ao E kamaeka n te ne n aroka 
are Eten ba e na ribanaia ma ni 

16 kawakinna. Ao E tuanga te aomata 
arei Iehova ae te Atua, ao E kangai, 
Ko kona n amamarake raoi mani kai 
ni kabane aika kain te ne n aroka aei : 

17 ma ko na tai amarake man te kai n 
ata te raoiroi ma te buakaka: ba n te 
bong are ko amarake mai iai ao ko na 
boni mate. 

18. Ao E taku Iehova ae te Atua, E aki 
riai te aomata aei ni mena n ti ngaia; 
N na karaoa te tia buobuokia ba 

19 raona ae riai. Ao Iehova ae te Atua E 
karaoi'a manin te tawana ni kabaneia 
man te tano, ma manin an-nang ni 
kabaneia; ao E kairi'a nakon te ao- 
mata arei ba E na noria ba am ra 
aika e na arania iai: ao te ara are e 
arana te man iai te aomata arei 

20 ao bon arana. Ao te aomata aref e 
angania man aika manana ni kabaneia 
araia, ao manin an-nang, ma manin 
te tawana aika katamanti ni kabaneia ; 
ma e tuai n reke iroun te aomata arei 

21 raona ae riai ni buokia. Ao Iehova 

ae te Atua £ kab'aka te matu ae kora- 
kora i aon te aomata arei, ao e matu; 
ao £ ana rinikaokaona teaina, ao £ a 
manga kanima te iriko ni bonota mwi- 

22 na: ao Iehova ae te Atua £ karaoa te 
rinikaokao are £ anaia mairoun te 
aomata arei ba te aine, ao £ kairia 

23 nakon te aomata arei. Ao e kangai te 
aomata, Bon rin riu aei ngkai, ao iri- 
kon irikou: e na aranaki ba te Aine, 
ba kioina ngke e anaki mai nanon te 
M'ane. 

24 Ma ngaia ae e na kitana tamana ma 
tinana te aomata, ao e na nim ma 
buna : ao a na riki n ti te irikona nakai. 

25 Ao a uaia n aki kabae nukaia, te 
aomata arei ma buna, ao a aki ma- 
mama naba. 

3Ao e nanowanawana riki te naeta 
nakoia manin te tawana ni kabaneia 
aika £ karaoi'a Iehova ae te Atua. 
Ao e taku nakon te aine arei, £ koaua 
ke e aki ba E kangai te Atua, Kam 
na tai amarake mani kai ni kabane 

2 aika i nanon te ne n aroka aei? Ao 
e taku te aine nakon te naeta arei, 
Ti boni kona n amarake man uani 

3 kain te ne n aroka aei : ma aio taekan 
uan te kai ane i nukan te ne n aroka 
aei, ba £ kangai te Atua, Kam na 
tai kanna, ao tai ringnga naba, ba 

4 kam kawa ni mate. Ao e taku te naeta 
nakon te aine, Kam na bon aki mate : 

5 ba £ ataingkami te Atua ba n te bong 
ae kam na kanna iai, ao a na kaureaki 
matami, ap kam na riki ba kanga te 
Atua n ata te raoiroi ma te buakaka. 

6 Ao te aine arei ngke e nora te kai 
arei ba e kakanaki uana, ao ba e kan 
tarataraki ni mata, ao ba e na tangi- 
raki te kai arei ba e na kawanawana 
te aba, ao e kinika uana, ao e kanna; 
ao e angan naba buna ma ngaia, ao e 

7 kanna naba. Ao a uaia ni kaureaki 
mataia nakekei, ao a atai'a iai ba 
akea karabaia; ao a itutu bani biku, 

8 ao a karaoi aia betaki iai. Ao a ongo 
b'anan Iehova ngke E nakonako i 
nanon te ne n aroka n taini kamaitoron 
te ngaina: ao te aomata ma buna a 
karabaia mai matan Iehova ae te Atua 
i buakoni kain te ne n aroka arei. 

9Ao Iehova ae te Atua E wetea te 

aomata arei, ao £ taku nako ina, Ko 

10 mena ia? Ao e kangai, I ongo b'anam 



n te ne n aroka, ao I maku, ngke I 

11 aki karabanai: ao I karabai. Ao £ 
taku te Atua, Antai ae tuangko ba 
akea karabam? Ko a tia ni kana 
uan te kai, are I tuangko ba ko na 

12 tai kanna? Ao e kangai te aomata, 
Te aine are Ko anganai ba raou, e 
anganai uan te kai arei, ao I kanna. 

13 Ao E taku Iehova ae te Atua nakon 
te aine, Tera aei ae ko a tia ni kara- 
oia? Ao e kangai te aine, E mamanai 

14 te naeta, ao I kanna. Ao E taku 
Iehova ae te Atua nakon te naeta, 
Ngkai ko karaoa aei, ao e na kaba- 
tiaki riki karekeani kaim nakoia man 
aika manana ni kabaneia, ma manin 
te tawana aika katamanti ni kabaneia ; 
ko na aeae ni birotom, ao ko na 
amamarake ni bubun te tano n ua 
tokini bongini maium ni kabane: 

15 Ao N na kaki te kakaiwi i marenam 
ma te aine aei, ao i marenan am 
kariki ma ana kariki: e na kaikoaka 
atum, ao ane ko na kaikoaka bukini 

16 waena ngkoe. E taku nakon te aine, 
N na kabatia marakim n ariri n am 
tai ni bung; ko na bungia natim n 
te rawawata; ao ane e na nimta bum 

17 am tangira, ao e na taua arom. Ao 
E taku nakon Atam, Ngkai ko a tia 
n ongo b'anani bum, ma ni kana uan 
te kai, are I tuangko, ni kangai, Ko 
na tai kanna: ao e karekeaki kain 
aontano i bukim; ane ko na amama- 
rake mai iai n rawawata n ua to- 

18 kini bongini maium; e na kariki na- 
ba akanta ma kai aika kateketeke 
ba arokam; ao ko na amamarake n 
aroka aika kain te tawana. Ko na 

19 amarake n te amarake ma maononi 
moam, ni karokoa okim nakon te 
tano; ba ko anaki mai nanona: ba 
bon te tano ngkoe, ao ko na manga 

20 okira te tano. Ao te aomata arei e 
atonga arani buna ba Ewa; ba kioina 
ngke tinaia akana maiu ni kabaneia. 

21 Ao Iehova ae te Atua E karaoi kara- 
baia Atam ma buna aika kunia man, 
ao E kunnikai'a iai. 

22 Ao E taku Iehova ae te Atua, Noria, 
e riki te aomata aei n ai aron temanna 
i buakora, ngkae e ata te raoiroi ma 
te buakaka; ao ngkai, ba e na aki 
arora baina n ana naba uan te kai 
ni kamaiu, ma ni kanna, ma ni maiu 

23 n aki toki: ma ngaia are £ kanakoa 
Iehova ae te Atua man te ne n aroka 
are Eten, ba e na ribana n te tano 

24 are e anaki mai iai. Ao £ kakioa nako 
te aomata arei; ao £ kamenaia taiani 
Kerubim i tanimainikun te ne n aroka 
are Eten, ma uram'akan te kabang 
ae bibitaki nako, ba e na kawakina 
te kawai are kawain te kai nl kamaiu 

